Vienādkājvēži
Vienādkājvēži, vienādkāji (latīņu: Isopoda) ir augstāko vēžu kārta. Tā ir plašākā augstāko vēžu grupa ar apmēram 10 000 sugām. Tie parasti ir neliela izmēra vēzīši 5—15 mm gari, bet ir arī lieli vēži (Bathynomus giganteus) līdz 42 cm garumā. Dzīvo visdažādākajās vidēs: jūrās (dažādos dziļumos), saldūdeņos un uz sauszemes. Tie ir augēdāji, detrītēdāji, visēdāji, plēsēji un parazīti. Vienādkāju pārstāvji — mitrenes — ir plašākā sauzemes vēžveidīgo grupa.